WANAMUG 
Yowbad ibun youd babaw (1:1-25) 
(1-5) Wanamug Yowbad ibun libalab, ven watinow. 
Ven watinow makaw. Yowbad Gimgelin Tonen 
kayamat wakunawatan yevagam, Makaw dadub. 
Yowbad ilivan, "Kamnat beim M ; mo ivag kamnat. 
Yowbad ikin kamnat bwonabwein, idok yam. Mo 
ikaluweg iyam, ikaluweg iboug* Yam towen 
wanamug . 

(6-8) Yowbad ilivan, mo kweitan yevagam imwen 
in ivag lov, kweitan yevagam nises watinow; 
wanakeiw idok libalab* Towen yam kweiyuwen. 
(9-10) Hi van, mo yevagam in palatan, pwepway 
isap. 

(11-13) Hi van, mo isobs sinuyow, amweilok, 
kweitan magin kweitan magin$ yopes isobs babaw, 
,migis bo katanok~wan„ Towen yam kwatonoun, 
(14-19) Hi van, mo kalas, tibukon, outun mo 
ikamats, Yam waseg ikamat kalas, boug ikamat 

tibukon, outun$ mapun mo imitel ven ikamnat* 
Kalas, tibukon, outun wasigeis iliv bulbweilim, 
yavat. Towen yam kwavasin. 

(20-23) Hi van 5 mo ikamats in, bwalog, youd 
babaw wabwonit} bikopwes babaw nitus, migis bo 
katanok-wan* Ibun man iyoyous, bikopwes nitus, 
migis bo katanok-wan» Towen yam kwanimen. 
(24-25) Hi van Yowbad, mo ikamats man babaw 
nisasus wapwepway^ ibun mwatet, man babaw 
itatets wapwepway. Mansiyas ibun ikopwes nitus 
babaw, migis bo katanok-wan. 

(29-30) Hi van, "Anagin amweilok babaw kukoms, 
E, amweilok, awyow, keis man babaw beikams*" 

Yowbad ibun c ra maa. (1:26 - 2:25) 

Yowbad ibun gamag ankakin mawan towen * 
Ibun kudataw, kudavin # Ikow pwepway ibun kudataw^ 
ipwayik abunun, imov # Kudataw idok Adam. 

Yowbad isop bag avakein, gamag isen 

wanabag. Kunun lay kweitan wanuwan bag* Pwepway 

towen yagan Iden. Wanuwen bag Mwomov Kay-nen, 
kweitan amweilok Sinap Kay-nen # Yowbad inuk 
Adam, "Kuvnas bag. Kadalok kukwam babaw amweilok 
wanuwan bag, nag gog Sinap Kay~nen$ awom, Kukin 
bukukom amweilok towen avanin, kukwakin aveiyag 
bwein, aveiyag kalbaleb. Nag kadalok bukukom 
amweilok towen avanin. Kukin bukukom bukukwanig. " 

Babaw mansiyas nibun Yowbad imey Adam 
waseg, igaw bidokay yiges. 

Yowbad ilivan, "Adam anmwanet nag ibunek. 
Igakl Babun teyuwen kudavin libinan Adam, 
bimlavag nakwav." Ivag Adam imasis kangagay, 
mo ikablev viligan katanok ibun kudavin, ikipet 
won Adam. Adam ikit, Yowbad imey kudavin, 
isaken. Adam ikin, ilivan, "Yakom mawan yey* 

Yowbad ibunim viligag waseg, badokem vin." 

/ / 

Mapun kudataw ilxsawes inan, taman, mo 

/ 
ikow nakwav bilatans son. 

Yowbad inukwes , "Kukopwes ni tumiy , 

kutowtons bwanit, pwepway babaw waseg ." 

Imwadoys, ta-ivag asimwasin. 

Yowbad ikikin youd babaw nibubun, singay 
bwein. Towen yam kweinim-katanok* Jyakous 
nawotet babaw, kweiyuwen yam iyawas. Mapun idok 
yam towen kweitam 

Ikalows gamag (3*1-24) 
(1-7) Mwatet ansinap singay, inuk kudavin, 
"Tabta- Yowbad inukwemiy f Awom kukwams babaw 
amweilok wanuwan bag? 111 

Kudavin katumop eigan, "Kadalok bakakam 
amweilok babaw, keiwen gog amweilok wanuwen bag, 
keiwen awom bakakam, bwobonu Bakakabkwen 
bakakanig m M 

Mwatet ilivan, "Nag bukukwanigs$ 
bukukwakins aveiyag bwein, aveiyag kalbaleb. Bo 
kumlavags mamagin Yowbad yakamiy* Yowbad 
ikawmakemiy*" 

Kudavin mo ikin amweilok keiwen, mo ivag 
sivinan beikam anagin # Hep ikam, mo isek namwan 

ikam$ mo ikakins singay. Ikines bo imwadoys, 

mo ibsibas yamwek, ivkakes asikweim. 

(8-21) Kweyav waseg Yowbad in wanuwan bag. 

Adam son nakwav iliganes butkawan, itoupans 

amweilok waskawan. 

Yowbad ilivan, "Yakamiy avenuy mukusikes? " 

Kudataw katumop eigan, ilivan, "Yakameyay. 

Aligen butkawam, agumwasin bo amwadoy, atoupan," 

Yowbad ilivan, "Kal inukwem kumwadoy? Adok bo 

kukoms amweilok bwobom." 

Adam ilivan, "Manawen kudavin bo kusekeg, ikow 

amweilok anagin, isekeg akam." 

Kudavin ilivan, "Mwatet katadeivig, bo akam." 

Yowbad inuk mwatet, "Mamagin bo kuvag mawan, igaw 

buketet wakunawatan pwepway. Bavag nitum 

bikameliws kudavin nitun wasigeis-, bukuweiy 

agadun kaken, beiweiy kunum." 

Inuk kudavin, "Igaw bukukop natum singay beiged} 

peinan sivinam mumwan gog bukusasus som, towen 

mutovek waseg bukusasus." 

Inuk Adam, "Mamagin bo kuvag mawan, bavag awyow 
wanuwan bag bukukwab, bukutowton, bukupulikas, 
mo beivag kam. Yam babaw bukuvag mawan, mo 
bukukwanig* Pwepway abunim, igaw bukuyum bukun 
wapwepway m M 

Mo Yowbad inen man kaleivin, ivag 
asikweim. Adam idok nakwav Iv, bo imlavag inads 
gamag meivek yakids* 

(22-24) Adam, Iv ikakins aveiyag bwein, aveiyag- 
kalbaleb # Peinan nag beikams Mwomov Kay-nen 
Yowbad kayabess libalab gimgelin isen, pulut 
waseg kavivikawn, takaymatens bag, isasus$ mo 
kudataw son nakwav ilisawes bwonabwein bag, 
kvreitan pwepway kadaveyov ineis ivages sibag* 

